 ທ່ານ​ນາງ Sebelius ປະເຊີນກັບ ການຊັກຖາມ ຂອງສະພາ
ທ່ານ​ນາງ Sabelius ​ຈະປະ​​ເຊີນ​ກັບ​ຄຳ​ຖາມ ກ່ຽວ​ກັບ​​ເລື່ອງ website ທີ່​ມີ​ບັນຫາ ຂອງໂຄງການ​ປະຕິ​ຮູບ ການປະກັນ​​ໄພ​ສຸຂະ​ພາບ ​ຂອງລັດຖະບານ.
ລັດຖະມົນຕີກະຊວງສາທາລະນະສຸກ ແລະຊັບພະຍາກອນ ມະນຸດສະຫະລັດ ທ່ານນາງ Kathleen Sabelius ຈະປະເຊີນ ກັບຄຳທີ່ຫຍຸ້ງຍາກຕ່າງໆຈາກຄະນະກໍາມາທິການຂອງ ລັດຖະ ສະພາໃນວັນພຸດມື້ນີ້ ກ່ຽວກັບເລື່ອງ website ທີ່ມີບັນຫາຂອງ ໂຄງການປະຕິຮູບ ການປະກັນໄພສຸຂະພາບ ຂອງປະທານາ ທິບໍດີສະຫະລັດ ທ່ານ ບາຣັກ ໂອບາມານັ້ນ ເປັນທີ່ຄາກັນວ່ວາ ທ່ານນາງ Sabelius ຈະໃຫ້ການຄໍ້າປະກັນ ແກ່ບັນດາສະມາຊິກຂອງ ຄະກຳມາທິການພະລັງງານແລະ ການຄ້າຂອງສະພາຕໍ່າສະຫະລັດ ກ່ຽວກັບບັນຫາຂອງການ ລົງທະບຽນ ໃນ website ນັ້ນ ຈະໄດ້ຮັບການສ້ອມແປງ ພາຍໃນກຳນົດເສັ້ນຕາຍ ໃນວັນທີ 31 ມີນາໜ້ານີ້ ເພື່ອໃຫ້ຊາວອາເມຣິກັນຈະສາມາດ ຊື້ປະກັນໄພສຸກຂະພາບໄດ້ນັ້ນ ນອກນັ້ນຍັງມີທ່າທາງວ່າ ທ່ານນາງຍັງຈະປະເຊີນກັບຫຼາຍໆຄໍາຖາມ ກ່ຽວກັບການ ປະກັນໄພຂອງສ່ວນບຸກຄົນ ແລະທຸລະກິດຂະໜາດນ້ອຍ ທີ່ັປະກັນໄພຂອງພວກເຂົາ ເຈົ້າຖືກຍົກເລີກໄປນັ້ນ ເຖິງແມ້ນວ່າປະທານາທິບໍດີໄດ້ໃຫ້ສັນຍາໄວ້ວ່າ ປະຊາຊົນ ສາມາດທີ່ຈະຮັກສາປະກັນໄພດັ້ງເດີມຂອງພວກເຂົາເຈົ້າໄວ້ໄດ້ ຖ້າພວກເຂົາເຈົ້າພໍໃຈ ໃນວັນພຸດມື້ນີ້ ທ່ານປະທານາທີບໍດີ ບາຣັກ ໂອບາມາ ແມ່ນມີໝາຍກໍານົດ ຈະໄປປະກົດ ຕົວທີ່ນະຄອນ Boston ບ່ອນທີ່ອະດີດຜູ້ປົກຄອງລັດ Massachusetts ແລະອະດີດ ຜູ້ສະຫມັກເລືອກຕັ້ງເປັນປະທານາທິບໍດີຂອງພັກຣີພັບບລີກັນ ທ່ານ Mitt Romney ໄດ້ລົງນາມໃນກົດໝາຍປະຕິຮູບການຮັກສາສຸຂະພາບ ຂອງລັດທ່ານ ໃນປີ 2006 ທ່ານໂອບາມາຄາດຫວັງ ຈະໃຫ້ຂໍ້ສັງເກດວ່າ ການປະຕິຮູບລະບົບຮັກສາສຸຂະພາບ ຂອງລັດ Massachusetts ຊຶ່ງເປັນແຜນການປະກັນໄພສຸຂະພາບ ຊຶ່ງເປັນໂຕແບບ ໂດຍກົງຕໍ່ອັນ ທີ່ເອີ້ນກັນວ່າ “Obamacare” ນັ້ນ ກໍມີບັນຫາເຊັ່ນກັນ ໃນຕອນເລີ່ມຕົ້ນ